 Mapigano yanayoendelea nchini Jamhuri ya Kidemokrasia ya Kongo kati ya vikosi vya waasi wa M23 na serikali ya nchi hiyo, yanaendelea kusababisha kadhia kwa raia ambapo kwa mujibu wa ofisi ya Umoja wa Mataifa inayoshugulikia maswala ya misaada ya kibinadamu OCHA, idadi ya wakimbizi wa ndani wa Jamhuri ya Kidemokrasia ya Kongo ni zaidi ya milioni moja na laki nane. 